Spoštovani!

Z veseljem vas obveščamo o **Festivalu sodobnih umetnostih mladih TRANSGENERACIJE 2024**, ki bo letos v okviru kulturnovzgojnega programa Cankarjevega doma potekal v naslednji časovnih okvirih:

* **od 2. do 6. aprila** – gledališče in sodobni ples
* **od 16. do 20. aprila** – film, likovna umetnost, fotografija, strip

V nadaljevanju vas seznanjamo s pogoji za sodelovanje na natečaju ter razpisnimi pogoji in navodili za pošiljanje. Na koncu pa boste našli tudi razpisni obrazec. Vašega sodelovanja bomo, kot vedno, zelo veseli.

V pričakovanju vaših prijav vas lepo pozdravljam,

Barbara Rogelj,

vodja kulturnovzgojnih in humanističnih programov / pomočnica direktorice kulturno-umetniškega programa

**POGOJI ZA SODELOVANJE NA NATEČAJU**

1. Na natečaju lahko sodelujejo tako srednješolci Republike Slovenije kakor iz zamejstva.
2. **Vsak avtor ali skupina avtorjev lahko sodeluje samo z enim izdelkom.**
3. Vsak izdelek mora biti novo nastalo avtorsko delo, ki se prvič prijavlja na natečaj.
4. Posamezna področja imajo v razpisnih pogojih zapisana navodila za pošiljanje gradiva, ki jih je treba v celoti upoštevati.
5. Skrajni rok za prispevke in prijavnice je do vključno **15**. **2. 2024** za gledališče in sodobni ples oziroma do vključno **15. 3. 2024** za film, likovno umetnost, fotografijo in strip.

**POMEMBNO: Če avtor oziroma prijavitelj navedenih napotkov ne bo korektno upošteval, si selektor in vodja programa jemljeta pravico, da delo zavrneta.**  
Za dodatne informacije o festivalu smo vam na voljo po telefonu (01) 24 17 165 vsak delavnik med 9. in 15. uro, na e-naslovu [transgeneracije@cd-cc.si](mailto:transgeneracije@cd-cc.si) ali na spletu [www.cd-cc.si](http://www.cd-cc.si) pod rubriko Za otroke in mladino.

**RAZPISNI POGOJI IN NAVODILA ZA POŠILJANJE**

1. **GLEDALIŠČE**

Avtor ali skupina avtorjev bodo imeli za predstavitev na voljo dvorano z vso tehnično opremo.

**Časovna omejitev:** Priporočljiva dolžina predstave je do 60 minut. Celotna tehnična postavitev in generalka potekata na dan izvedbe predstave.

NAMIG: Za predstave je zaželeno, da poleg vsebine usmerijo primerno pozornost tudi na vse druge gledališke prvine: scenografijo, kostumografijo, zvočne učinke ipd.

**Tema: poljubno**

**NAVODILA ZA POŠILJANJE GRADIVA:**

Prijava mora poleg izpolnjenega razpisnega obrazca vsebovati naslednje priloge:  
- naslov predstave, letnico nastanka, imena sodelujočih (scenarij, režija, dramaturgija, kostumografija, scenografija, oblikovanje tona, oblikovanje luči, glasba, igralci, drugi sodelavci)   
- kratek opis predstave   
- tehnični načrt predstave  
- fotografije in morebitno gradivo za novinarje (gledališki list ali letak)  
- posnetek predstave

**Posnetek pošljete najpozneje do 1. marca 2024 na naslov: Cankarjev dom, Kulturnovzgojni program, Festival Transgeneracije 2024, Prešernova 10, 1000 Ljubljana.**

**Če posnetka nimate, nas čim prej obvestite, kdaj in kje si lahko naši selektorji predstavo ogledajo. Selektorji si bodo predstave ogledali med 15. februarjem in 1. marcem 2024.**

1. **VIDEO/FILM**

Video/film mora biti avtorsko delo enega ali več sodelujočih. Dolžina: do 30 minut, oblika zapis: mp4

zvrst: dokumentarni, eksperimentalni, igrani film ali reklamni oglas

**Tema: poljubno**

**NAVODILA ZA POŠILJANJE GRADIVA:**

Prijava mora poleg izpolnjenega razpisnega obrazca vsebovati naslednje priloge:  
- ime avtorja, naslov, naziv in naslov vzgojno-izobraževalne ustanove ter dolžino, vrsto prenosnika in ime producenta

Zapis na USB-ključku **(ali usmeritev na spletno povezavo) najpozneje do 15. marca 2024 pošljite na naslov: Cankarjev dom, Kulturnovzgojni program, Festival Transgeneracije 2024, Prešernova 10, 1000 Ljubljana.**

1. **SODOBNI PLES**

Avtor ali skupina avtorjev bodo imeli za predstavitev na voljo dvorano z vso tehnično opremo.

**Časovna omejitev:** Priporočljiva dolžina predstave je do 60 minut. Celotna tehnična postavitev in generalka potekata na dan izvedbe predstave.

NAMIG: Za predstave je zaželeno, da poleg vsebine usmerijo primerno pozornost tudi na vse druge uprizoritvene prvine: scenografijo, kostumografijo, zvočne učinke ipd.

**Tema: poljubno**

**NAVODILA ZA POŠILJANJE GRADIVA:**

Prijava mora poleg izpolnjenega razpisnega obrazca vsebovati naslednje priloge:   
- naslov predstave, letnico nastanka, imena sodelavcev (koreografija, režija, dramaturgija, kostumografija, scenografija, oblikovanje luči, glasba, plesalci)   
- kratek opis predstave   
- tehnični načrt  
- fotografije in morebitno gradivo za novinarje (gledališki list ali letak)  
- posnetek predstave

**Posnetek pošljete najpozneje do 1. marca 2024 pošljete na naslov: Cankarjev dom, Kulturnovzgojni program, Festival Transgeneracije, Prešernova 10, 1000 Ljubljana.**

**Če posnetka nimate, nas čim prej obvestite, kdaj in kje si lahko naši selektorji predstavo ogledajo. Selektorji si bodo predstave ogledali med 15. februarjem in 1. marcem.**

1. **LIKOVNA UMETNOST**

**Slikarstvo** (izdelano v poljubni likovni tehniki – olje, akril, akvarel, gvaš, monotipija, kolaž): mere slikarske podlage 100 x 70 cm.

**Grafika** (različne klasične grafične tehnike ali računalniška grafika): grafični list naj ne presega mere 100 x 70 cm, podpisan mora biti pravilno: tehnika, št. odtisa, naslov, leto nastanka in podpis avtorja.

**Plakat** (individualen, skupinski, tiskani, ročna izdelava – kolaž, slikanje): velikost od 50 x 70 cm do 100 x 70 cm.

**Risba ali ilustracija**: lahko je na papirju ali lepenki; velikost do 100 x 70 cm.

**Kip:** lahko je iz najrazličnejših materialov (les, kamen, bron ali kaka druga kovina, glina, mavec, silikon, siporeks) ter ne sme presegati velikosti 0,5 m in teže 8 kg.

**Tema: poljubno**

Pedagogi in ustvarjalci si vsebino in temo likovne izjave izberejo sami. V delih pričakujemo mladostniške izjave in refleksijo prostora, ki ga živimo in soustvarjamo.

POMEMBNO: Vsa dela morajo biti tehnično, likovno in estetsko čim bolj dognana.

Vzgojno-izobraževalne ustanove ali posamezniki morajo likovna dela prevzeti najpozneje dva meseca po končanem festivalu. Na podlagi utemeljene prošnje lahko izdelek vrnemo tudi po pošti.

**NAVODILA ZA POŠILJANJE GRADIVA:**

Prijava mora poleg izpolnjenega razpisnega obrazca vsebovati naslednje priloge:   
- izvirno delo (ustrezno označeno), ki ga avtor pošlje po pošti ali dostavi osebno

Kako delo označiti?

Likovna dela morajo biti opremljena z avtorskimi podatki. Umestite in nalepite jih v skrajni desni kot likovnega izdelka na belem papirju ali kartonu.

Na belem papirju so izpisani naslednji podatki:

Avtor:   
Naslov:  
Šola:   
Mentor:

Velikost papirja: 4 x 8 cm

Velikost črk: 12, krepke črke

Postavitev podatkov na papirju: 1 cm od zgornjega in levega roba papirja

**POMEMBNO: Na hrbtni strani dela naj bo na sredino nalepljen izpolnjen RAZPISNI OBRAZEC.**

**Dela pošljete ali osebno dostavite najpozneje do 15. marca 2024 na naslov: Cankarjev dom, Kulturnovzgojni program, Festival Transgeneracije 2024, Prešernova 10, 1000 Ljubljana.**

1. **FOTOGRAFIJA**

Fotografija je lahko v barvni ali črno-bela tehniki, dovoljeno je računalniško ali umetniško obdelovanje fotografij.  
  
**Tema: poljubno**

**NAVODILA ZA POŠILJANJE GRADIVA:**

Prijava mora poleg izpolnjenega razpisnega obrazca vsebovati naslednje priloge:   
- izvirno delo (ustrezno označeno), ki ga avtor pošlje ali osebno dostavi

**Kako delo označiti?** V skrajnem spodnjem desnem kotu likovnega dela na bel papir ali karton (nalepljen na delu za označitev dela na razstavi) zapišite naslednje podatke:

Avtor:   
Naslov:  
Vzgojno-izobraževalna ustanova:   
Mentor:

Velikost papirja: 4 x 8 cm

Velikost črk: 12, krepke črke

Postavitev podatkov na papirju: 1 cm od zgornjega in levega roba papirja

Fotografije bodo razstavljene v okvirjih 100 x 70 cm, ne manjše od formata 10 x 15 cm, nalepljene na fotokarton ter popisane in oštevilčene (če gre za serijo z določenim vrstnim redom, mora biti priložena tudi skica razvrstitve fotografij).

**POMEMBNO: Na hrbtni strani dela naj bo na sredino nalepljen izpolnjen RAZPISNI OBRAZEC.**

**Delo pošljete ali osebno dostavite najpozneje do 15. marca 2024 na naslov: Cankarjev dom, Kulturnovzgojni program, Festival Transgeneracije 2024, Prešernova 10, 1000 Ljubljana.**

1. **STRIP**

Strip je lahko tiskan, računalniški ali v ročni izvedbi.

Velikost ne sme biti manjša od formata A3.

**Tema: poljubno**

**NAVODILA ZA POŠILJANJE GRADIVA:**

Prijava mora poleg izpolnjenega razpisnega obrazca vsebovati naslednje priloge:   
- izvirno delo (ustrezno označeno), ki ga avtor pošlje ali osebno dostavi.

**Kako delo označiti?** V skrajnem spodnjem desnem kotu likovnega dela na bel papir ali karton (nalepljen na delu za označitev dela na razstavi) zapišite naslednje podatke:

Avtor:   
Naslov:  
Vzgojno-izobraževalna ustanova:   
Mentor:

Velikost papirja: 4 x 8 cm

Velikost črk: 12, krepke črke

Postavitev podatkov na papirju: 1 cm od zgornjega in levega roba papirja

**POMEMBNO: Na hrbtni strani dela naj bo na sredino nalepljen izpolnjen RAZPISNI OBRAZEC.**

**Delo pošljete ali osebno dostavite najpozneje do 15. marca 2024 na naslov: Cankarjev dom, Kulturnovzgojni program, Festival Transgeneracije 2024, Prešernova 10, 1000 Ljubljana.**

**RAZPISNI OBRAZEC TRANSGENERACIJE 2024**

**Področje, na katerega prijavljate delo/prispevek\* (ustrezno označite):**

1. gledališče
2. video/film
3. sodobni ples
4. likovna umetnost
5. fotografija
6. strip

\*za vsako prijavo izpolnite svoj obrazec

**Naziv in naslov vzgojno-izobraževalne ustanove:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Naslov dela:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podatki o avtorju/-ih (po potrebi vstavite dodatne vrstice)**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pošta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podatki o mentorju/-jih (po potrebi vstavite dodatne vrstice)**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pošta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priloge\*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\*Zahtevane priloge so navedene za vsako področje posebej pod Navodili za pošiljanje gradiva.

Prijavnice za gledališče in sodobni ples pošljite najpozneje do vključno **15. 2. 2024**, za film, likovno umetnost, fotografijo, strip in poezijo pa najpozneje do vključno **15. 3. 2024** na e-naslov [transgeneracije@cd-cc.si](mailto:transgeneracije@cd-cc.si) ali na Cankarjev dom, Kulturnovzgojni program, Festival Transgeneracije, Prešernova 10, 1000 Ljubljana.